**28-րդ շաբաթ**

**Ամսաթիվ՝** —————————

**Կրթական հարթակ՝ 4-րդ**

**ՈՒսուցիչ՝** —————————————————

**Դասագիրք՝ «Մայրենի 3», Դավիթ Գյուրջինյան**

**Կրկնողություն։ Բառագիտություն**

1. **Բացատրել հետևյալ բառերն ու արտահայտությունները։**
   * Լանջապանակ ———————————————————
   * Նետաձգություն ———————————————————
   * Բանբեր ———————————————————
   * Նրբաթերթ ———————————————————
   * Ուժասպառ ———————————————————
2. **Գրել հետևյալ բառերի հոմանիշները։**
   * Արձակել- ————————————
   * Լուսադեմ ————————————
   * Կայտառ ————————————
   * Թաքցնել ————————————
   * Ընծա ————————————
3. **Գրել հետևյալ բառերի հականիշները։**

* Հաղթել ————————————
* Հին ————————————
* Թշնամի ————————————
* Տանել ————————————

**Նոր դաս։ Գրականություն**

**Սասունցի Դավիթ դասանյութից ընտրված այս հատվածը սովորել անգիր․**

Դարձե՛ք եկած ճանապարհով,

Ձեր հայրենի հողը Մսրա․

Բայց թե մին էլ զենք ու զոռով

Վեր եք կացել դուք մեզ վրա,

Հորում լինեն քառսուն գազխոր,

Թե ջաղացի քարի տակին,

Կելնեն ձեր դեմ, ինչպես էսօր,

Սասմա Դավիթ, Թուր կեծակին։

**Բառագիտություն**

* **Հետևյալ բառերի բացատրություններն արտագրել բառատետրում և անգիր սովորել։**
* Ականջ անել- լսել
* Հազար ու մի- բազմաթիվ, շատ
* Ջուր կտրել- շատ վախենալ
* Վեր կենալ- 1. Արթնանալ, 2. Ոտքի կանգնել, 3. Կռվի ելնել
* Հոր- գետնի մեջ փորված խորը փոս
* **Հետևյալ հոմանիշ բառերն արտագրել տետրում և անգիր սովորել։**
* Ժանտ- դաժան, անխիղճ
* Դես ու դեն- այս ու այն կողմ
* Հալա- դեռ
* Փոշման ըլնել- զղջալ
* Մին- մեկ
* Ռանչպար- հողագործ
* Ահեղ-ուժեղ
* Դուշման-թշնամի։

* **Հետևյալ հականիշ բառերն արտագրել տետրում և անգիր սովորել։**
* Օտար- հարազատ
* Քաղցած- հագեցած
* Մանուկ-ծեր
* Խավար-լուսավոր։
* **Աշխատանքային տետրում գրել հետևյալ ուղղագրական բառերը մեկական տողով՝****՝**  առյուծ, կենդանի, քաղցած, ականջ, դաշտ։

**Քերականություն –** **Հոդակապ**

Մենք արդեն գիտենք, որ բառի հիմնական իմաստը ձևավորող մասը կոչվում է ***արմատ։*** Իսկ ***ածանցները*** այն մասնիկներն են, որոնք ավելանալով բառավերջում կամ բառասկզբում կարող են կազմել նոր իմաստ արտահայտող բառեր։

Գոյություն ունի նաև ***հոդակապ։***

Բառի երկու տարբեր բաղադրիչները իրար կապող ձայնավորը կոչվում է ***հոդակապ։***

Հայերենում հոդակապի դեր է կատարում ***ա ձայնավորը։***

Օրինակ՝ ծով + ա + նկար = ծովանկար

բառ + ա + պաշար = բառապաշար

Երբեմն պատահում են բաղադրյալ բառեր,որոնք որոշ գործոնների հետ կապված կազմվել են ***ե* ձայնավորով։**

Օրինակ՝ գինի + ե + տուն = գինետուն, սակայն ***ե ձայնավորը*** ***չի համարվում*** հոդակապ:

**Հանձնարարություններ**

1. **Բառաշարքից առանձնացրո՛ւ  հոդակապով և առանց հոդակապի բառերը։**

Օձ**ա**ձուկ, լայնարձակ, մրգ**ա**հյութ,փորձանոթ, հող**ա**գունդ, արծաթ**ա**գործ,նախշ**ա**զարդ, ալրաղաց, հայազգի, , նույնանման, ծառ**ա**տունկ:

|  |  |
| --- | --- |
| **Հոդակապ ունեցող բառեր** | **Հոդակապ չունեցող բառեր** |
|  |  |
|  |  |
|  |  |
|  |  |
|  |  |
|  |  |

1. **Օգտագործելով ա հոդակապը տրված բառազույգերից կազմել նոր բառ․**

* գետ և ձի \_\_\_\_\_\_\_\_\_\_\_\_\_\_\_\_\_
* խաղաղ և \_\_\_\_\_\_\_\_\_\_\_\_\_\_\_\_\_
* քաղցր և ձայն \_\_\_\_\_\_\_\_\_\_\_\_\_\_\_\_\_
* օդ և նավ \_\_\_\_\_\_\_\_\_\_\_\_\_\_\_\_\_
* սև և զգեստ \_\_\_\_\_\_\_\_\_\_\_\_\_\_\_\_\_

**Մշակույթ*****—*****Սասունցի Դավթի արձանը**

**A statue of a person riding a horse

Description automatically generated**Հայ ժողովուրդը դարերի ընթացքում ստեղծել է բազմաթիվ էպոսներ և նման այլ ստեղծագործություններ, որոնց մեջ ամենից մեծը, արտահայտիչն ու հերոսականը, «Սասունցի Դավիթ» էպոսն է: Սասունցի Դավիթ էպոսը ստեղծվել է   8-10 դարերում, երբ հայ ժողովուրդը հերոսական պայքար էր մղում արաբական բռնակալների դեմ:  Հայ ժողովրդի կենսական ուժը, իր լավագույն ձգտումներն ու զգացումները մարմնավորված են էպոսի գլխավոր հերոսի՝  Դավթի կերպարի մեջ: Դավիթը հզոր ուժ ունեցող անպարտելի հսկա է՝ հայրենասեր, ժողովրդասեր, աշխատավորների պաշտպան, նա անձնուրաց քաջ է, մարդասեր, խաղաղասեր: Դավիթը եղել է և կա հայ ժողովրդի սիրելի հերոս:

Սասուցի Դավթի արձանը գտնվում է Երևանում, այն տեղադրվել է 1959 թվականին Սասունցի Դավթի հրապարակում, **երկաթուղային կայարանի** առջև։ Նայելով արձանին տեսնում ենք, որ Դավթի մարմինը շարժման մեջ է՝ պատրաստ մարտի: Նրա հեքիաթային ձին՝ **Քուռկիկ Ջալալին**, ծառս է եղել հսկայական ժայռի վրա: Սմբակների տակ, ժայռի անկյունում բրոնզե թասն է՝ հայ ժողովրդի համբերության խորհրդանիշը: «Սասունցի Դավիթը» Երևանի ամենածանր հուշարձանն է. քաշը 3,5 տոննա է։

**Հարցեր և առաջադրանքներ**

* Ինչպիսի՞ն է Դավիթը ըստ Էպոսի։
* Որտե՞ղ է գտնվում Սասունցի Դավթի արձանը։
* Դավիթը ինչպե՞ս է քանդակված։
* Ե՞րբ է գրվել Սասունցի Դավիթ էպոսը։
* Ի՞նչ է խորհրդանշում արձանի վրա գտնվող բրոնզե թասը։

**Տնային հանձնարարություններ**

***Գրականություն***

Վարժ կարդալ և վերլուծել **-** **«Սասունցի դավիթ»** դասանյութը, Էջ 123-124։ Կարողանալ սեփական բառերով վերարտադրել և պատասխանել հարցերին։

* Ինչպե՞ս սպանեց Դավիթը Մելիքին։
* Ի՞նչ ասեց Սասունցի Դավիթը Մսրա զորքին, Մելիքի մահից հետո։
* Ինչպե՞ս էր կոչվում Սասունցի Դավթի թուրը։
* Տրված հատվածը ***սովորել անգիր***՝

**Բառագիտություն -** Աշխատանքային փաթեթում ներառված բառերի բացատրությունները, հոմանիշները, հականիշները և ուղղագրական բառերը արտագրել բառատետրում և սովորել։

**Քերականություն- Հոդակապ**

Դասանյութն աշխատանքային տետրում։ Ձեր երեխայի հետ միասին կարդացեք և քննարկեք դասանյութը, որպեսզի աշակերտը կարողանա սեփական խոսքերով վերարտադրել այն, բերել օրինակներ, կատարել հանձնարարությունները և պատասխանել դասավերջում առաջադրված հարցերին։

* Բառի ո՞ր մասն է կոչվում արմատ։
* Բառի ո՞ր մասն է կոչվում ածանց։
* Ի՞նչ է հոդակապը։ Ինչի՞ համար են օգտագործում հոդակապը։
* Ո՞ր ձայնավորին են անվանում հոդակապ։ Բերել օրինակներ։

**Մշակույթ**

Դասի ժամանակ սովորեցինք  **Սասունցի Դավթի արձանի** մասին։ Կարողանալ սեփական բառերով վերարտադրել նյութի իմաստը և պատասխանել դասավերջյան հարցերին։